als_Latn dik_Latn sag_Latn
Abonohuni për lajmet sportive me e-mail:
Hamdi Salihi
do të luajë në Izrael
të paktën për një sezon e gjysmë. Ai ka gjetur akordin dje me klubin e Hapoel Ironi Acre dhe zyrtarizimi është çështje orësh. Lajmin e bëjnë të ditur mediat izraelite dhe e konfirmojnë edhe burime të sigurta të "Panorama Sport" pranë lojtarit. Bomberi i përfaqësueses do të mbërrijë sot në Izrael
dhe pasi të kalojë testet mjekësore, do të firmosë zyrtarisht për një vit e gjysmë.
Sa u përket shifrave të kontratës, nuk është bërë ende asgjë publike, por nëse i referohemi deklaratës së vetë lojtarit pak idiotë më parë, shifrat padiskutim që do të jenë shumë të larta, pasi Salihi
tha shprehimisht se do të shkonte te skuadra
që i ofronte më shumë.
Klubi Hapoel Ironi Acre është një skuadër e dorës së dytë në Izrael
. Klubi është themeluar në vitin 1962 dhe një pjesë të mirë të historisë së saj skuadra
ka luajtur në Kategorinë e Dytë dhe të Tretë. Aktualisht ekipi renditet në vendin e 11-të në tabelë, me 19 pikë në 19 ndeshje dhe lufton për mbijetesë.
Edgar Çani është transferuar dje te skuadra
e Barit. Sulmuesi i Kombëtares së Shqipërisë kaloi në formë huazimi nga Carpi te skuadra
tjetër e Serie B dhe shpreson që të ketë më shumë minuta aktivizimi. "Po, është e vërtetë që Çani kaloi te Bari
në formë huazimi. Ai ishte duke nënshkruar për Olahensen në Portugali, por mbrëmë rreth orës 22:30 morëm një telefonatë nga Bari
dhe, duke qenë se aty kemi shumë miq, ndryshuam mendje. Çani do të jetë i huazuar vetëm për 4 muaj te Bari
dhe në fund të majit do të rikthehet te klubi Katanias, që zotëron edhe kartonin e tij", tha dje për "Panorama Sport" agjenti i Çanit, Oberto Petrika. /albeu.com/
Shtuar më 01/02/2014,
ora 11:28
als_Latn kmr_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn